เรื่องร้องเรียน: ผู้ค้าแผงลอยน้ำกระท่อม ระหว่างซอยหัวหมาก19 กับซอยหัวหมาก21 นำรถจักรยานยนต์มาจอดบนทางเท้า และบนถนน  กีดขวางทางสัญจรของคนอละรถทุกวัน และเปิดขายในวันจันทร์ที่เป็นการฝ่าฝืนกฎระเบียบของทาง กทม. เหตุเกิดวันจันทร์ 4 ก.ย. 2556
การดำเนินการของเจ้าหน้าที่: ฝ่ายเทศกิจ จัดเจ้าหน้าที่ลงพื้นที่ตรวจสอบกวดขันและจัดระเบียบผู้ค้าบริเวณดังกล่าว มิให้มีการตั้งวางจำหน่ายสินค้ากีดขวางทางสัญจรของประชาชน เพื่อให้ประชาชนที่สัญจรผ่านไป-มา ได้รับความสะดวก และมีความปลอดภัยในการใช้ทางเท้ามากยิ่งขึ้น อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง หากมีการฝ่าฝืนจำหน่ายในหยุดทำการค้า (วันจันทร์) จะดำเนินการจับกุมและเปรียบเทียบปรับในอัตราโทษที่สูงสุด เพื่อความเป็นระเบียบเรียบร้อยและบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอขอบคุณเจ้าหน้าที่ สนง.เขตบางกะปิที่ปฏิบัติงานเพื่อประชาชนอย่างแข็งขัน
พื้นที่: แขวงหัวหมาก เขตบางกะปิ กรุงเทพมหานคร